Boek: 'Eugene' – Kirby van der Merwe | Maroela Media
"Eugene ken van skollies, gangsters en crooks. Hy is streetwise, al lyk hy nou soos iemand uit die upper-middle class. Hy kom immers uit die ghetto se killing fields van die 60's, 70's en 80's. Maar nou is dit baie jare later. En die ou alliances met sy kindervriende Alan, Huey en Jenny ná alles destyds in Hillbrow tussen hulle skeefgeloop het, bestaan nie meer nie, en Eugene word aangekla van moord."
So beskryf die uitgewer Eugene deur Kirby van der Merwe, 'n aangrypende roman oor vriendskap en verraad. Die boek het pas by NB Uitgewers verskyn.
Van der Merwe het in die Paarl grootgeword. Hy het visuele kunste studeer en was lank kunsonderwyser. Klapperhaar slaap nie stil nie was sy debuutroman in 1999. Hy is 'n bekroonde skilder en joernalis, en het al 'n verskeidenheid Engelse romans in Afrikaans vertaal.